Batman on DC Comicsin sarjakuvissa esiintyvä kuvitteellinen supersankari, jonka on luonut Bob Kane. Batman on esiintynyt useissa elokuvissa sen synnystä lähtien. Hahmo esiintyi ensimmäisen kerran 1940-luvun sarjafilmeissä *Batman* ja *Batman and Robin*. Tämän jälkeen hahmo esiintyi vuoden 1966 elokuvassa *Batman*, joka oli sovitus 1960-luvun samannimisestä televisiosarjasta, jossa pääosia näyttelivät Adam West ja Burt Ward. 1980-luvun lopulla Warner Bros. alkoi tuottaa hahmoon perustuvia elokuvia alkaen vuoden 1989 elokuvasta *Batman*, jonka ohjasi Tim Burton ja jossa Batmania esitti Michael Keaton. Burton ja Keaton jatkoivat sen jatko-osassa *Batman – paluu*, joka sai ensi-iltansa vuonna 1992. Joel Schumacher ohjasi vuoden 1995 elokuvan *Batman Forever*, jossa Batmania esitti Val Kilmer, ja vuoden 1997 elokuvan *Batman & Robin*, jonka pääosassa oli George Clooney. *Batman & Robin* sai huonon vastaanoton, ja *Batman*-elokuvien tuotanto lopetettiin toistaiseksi.

Elokuvasarja käynnistettiin uudelleen vuonna 2005 Christopher Nolanin ohjaaman *Batman Beginsin* myötä. Elokuva sai kaksi jatko-osaa, *Yön ritari* vuonna 2008, ja *Yön ritarin paluu* vuonna 2012. Trilogiassa Batmania esitti Christian Bale. Seuraava Batmanin näyttelijä on Ben Affleck, joka näytteli vuonna 2016 elokuvassa *Batman v Superman: Dawn of Justice*. Se kuuluu DC Comicsin uuteen elokuvauniversumiin DC Extended Universeen, jossa Affleck uusi Batmanin roolin myös vuonna 2017 elokuvassa *Justice League*. Elokuva sai vuonna 2021 pidennetyn, ohjaajan version, joka julkaistiin nimellä *Zack Snyder’s Justice League*. Matt Reeves aloitti uuden trilogian tekemisen ja ensimmäinen elokuva *The Batman* julkaistiin vuonna 2022. Siinä Batmania näyttelee Robert Pattinson. Trilogian toinen osa, *The Batman – Part II*, saa ensi-iltansa lokakuussa 2025.

Varhaiset elokuvat ja sarjafilmit
---------------------------------

### *Batman* (1943) ja *Batman and Robin* (1949)

Batmanin hahmo esiintyi ensi kerran vuoden 1943 sarjafilmissä *Batman*, jonka pääosassa oli Lewis Wilson. 15-osaisessa sarjassa Batman kamppailee apurinsa Robinin (Douglas Croft) kanssa Dr. Tito Dakaa vastaan, jota näyttelee J. Carroll Naish. Vuonna 1949 ilmestyi toinen 15-osainen sarjafilmi *Batman and Robin*, jossa kaksikko taistelee Wizard-roistoa vastaan. Tässä sarjassa Batmania näyttelee Robert Lowery ja Robinia Johnny Duncan.

### *Batman* (1966)

*Pääartikkeli: Batman (vuoden 1966 elokuva)*
Vuoden 1966 *Batman* on sovitus samannimisestä televisiosarjasta, jota esitettiin vuosina 1966–1968. Batmanin roolissa esiintyy Adam West ja Robinia näyttelee Burt Ward.

Tim Burton / Joel Schumacher
----------------------------

### *Batman* (1989)

*Pääartikkeli: Batman (vuoden 1989 elokuva)*
Warner Bros. palkkasi Tim Burtonin uuden elokuvasarjan ensimmäisen osan ohjaajaksi vuonna 1984. Batmanin rooliin kaavailtiin useita elokuvatähtiä ennen kuin Michael Keaton valittiin päärooliin. Jack Nicholson sai Jokerin roolin. *Batman* tuotettiin 35 miljoonan dollarin budjetilla, ja se tuotti lipputuloja yli 410 miljoonaa dollaria.

### *Batman – paluu* (1992)

*Pääartikkeli: Batman – paluu*
Burton ohjasi *Batmanin* jatko-osan ja Keaton jatkoi Batmanin roolissa. Kissanaista näytteli Michelle Pfeiffer ja Pingviiniä Danny DeVito. Elokuva tuotti vähemmän lipputuloja kuin edeltäjänsä, mutta sai silti hyvän vastaanoton kriitikoilta.

### *Batman Forever* (1995)

*Pääartikkeli: Batman Forever*
Joel Schumacher ohjasi *Batman Foreverin* ja Val Kilmer esitti Batmania. Muita pääosia näyttelivät Tommy Lee Jones, Jim Carrey ja Nicole Kidman sekä Chris O’Donnell Robinina. Elokuva sai huonompi arvosteluja kuin edeltäjänsä, mutta tuotti 336 miljoonaa dollaria lipputuloja.

### *Batman & Robin* (1997)

*Pääartikkeli: Batman & Robin*
Joel Schumacher ohjasi *Batman & Robinin* ja George Clooney esitti Batmania ja Chris O’Donnell toisti roolinsa Robinina. Muita pääosia näyttelivät Arnold Schwarzenegger,
Uma Thurman ja Alicia Silverstone Lepakkotyttönä. Elokuvan saama huono julkisuus lopetti elokuvasarjan. Lipputuloja elokuva tuotti 238 miljoonaa dollaria.

Christopher Nolan
-----------------

Christopher Nolan ohjasi kolme *Batman*-elokuvaa vuosina 2005–2012, joissa Christian Bale esitti Batmania.

### *Batman Begins* (2005)

*Pääartikkeli: Batman Begins*
Warner Bros. palkkasi Christopher Nolanin ja David S. Goyerin käsikirjoittamaan *Batman Beginsin* sen jälkeen kun Joss Whedonin ehdottama *Batman*-elokuva hylättiin vuonna 2002. He tähtäsivät synkempään ja realistisempaan sävyyn ihmisyyden ja realismin ollessa elokuvan pohjana. Christian Bale näytteli Batmania, Liam Neeson esitti Ra’s al Ghulia ja Cillian Murphy Linnunpelätintä. Katie Holmes esitti elokuvaan luotua Bruce Waynen mielitiettyä Rachel Dawesia. Michael Caine näytteli Alfredia ja Gary Oldman esitti Jim Gordonia.

### *Yön ritari* (2008)

*Pääartikkeli: Yön ritari*
Nolan palasi ohjaamaan ja toi veljensä Jonathanin mukaan käsikirjoittamaan trilogian toista osaa. Christian Bale jatkoi Batmanin roolissa, kun taas Katie Holmes korvattiin Maggie Gyllenhaalilla. Heath Ledger näytteli Jokeria ja Aaron Eckhart esitti Harvey Dentia.

### *Yön ritarin paluu* (2012)

*Pääartikkeli: Yön ritarin paluu*
Kolmas ja viimeinen Nolanin ohjaamista *Batman*-elokuvista keskittyi Batmanin taisteluun Tom Hardyn näyttelemää Banea vastaan. Anne Hathaway esittää Selina Kylea, Joseph Gordon-Levitt näyttelee John Blakea ja Marion Cotillard näyttelee Miranda Tatea.

DC Extended Universe
--------------------

*Pääartikkeli: DC Extended Universe*
### *Batman v Superman: Dawn of Justice* (2016)

*Pääartikkeli: Batman v Superman: Dawn of Justice*
Vuoden 2016 maaliskuussa ilmestyneessä Zack Snyderin ohjaamassa elokuvassa esiintyvät DC Comicsin sarjakuvahahmot Batman ja Teräsmies. Batmania elokuvassa näyttelee Ben Affleck.

Matt Reevesin elokuvat
----------------------

### *The Batman* (2022)

Lokakuussa 2014 julkistettiin, että uusi Batman-elokuva aiotaan julkaista vuosien 2016 ja 2020 välisenä aikana. Heinäkuussa 2015 paljastettiin, että Ben Affleck oli ollut pääosan lisäksi neuvotteluissa myös kyseisen elokuvan ohjaajaksi sekä toiseksi käsikirjoittajaksi Geoff Johnsin kanssa. Maaliskuussa 2016 toinen William Morris Endeavorin toimitusjohtajista, Patrick Whitesell, vahvisti Affleckin tehneen jo käsikirjoituksen Batman-sooloelokuvalle. Huhtikuussa Warner Bros. vahvisti Affleckin tulevan ohjaamaan elokuvan. Toukokuussa 2016 Jeremy Irons olevansa mukana "*The Batmanin* toteuttamisessa", Affleckin vahvistaessa, että elokuva lainaisi elementtejä sarjakuvista, mutta olisi pääosin "alkuperäinen tarina". Elokuussa 2016 Affleck julkaisi Twitterissä koekuvaa Slade Wilsonista / Deathstrokesta. Syyskuussa Johns paljasti Joe Manganiellon olevan valittu näyttelemään hahmoa. Joulukuussa 2016 Greg Silverman vahvisti, että elokuvan ensi-ilta tulee olemaan vuonna 2018. *The Guardianin* haastattelussa Affleck ilmoitti, ettei elokuvalla ole vielä hyväksyttyä käsikirjoitusta, ja että hän ohjaa elokuvan vain jos tuntee elokuvan olevan hieno. Tammikuussa 2017 Affleck ilmoitti, ettei ohjaa elokuvaa, jotta voisi keskittyä pääroolin esittämiseen. Hän kuitenkin jatkaa yhä käsikirjoittajana, tuottajana ja pääosan esittäjän. Lisäksi Chris Terrio teki elokuvalle uuden käsikirjoituksen. Helmikuussa 2017 vahvistettiin, että elokuvan nimi on *The Batman* ja että Matt Reeves ohjaisi elokuvan. Kesäkuussa Reeves kertoi elokuvan keskittyvän hahmon etsiväpuoleen Hitchcock-vaikutteisella noir-tyylillä, joka korostaa Batmanin mieltä ja sydäntä tarinankerrontatekniikoissa. Heinäkuussa Reeves vahvisti, että käsikirjoitus tullaan kirjoittamaan uudelleen, jotta se sopisi hänen tyyliinsä ja visioonsa elokuvasta.

Elokuussa 2018 Reeves oli paikalla Television Critics Associationin paneelissa ja paljasti yksityiskohtia elokuvasta. Hän vahvisti *The Batmanin* olevan alkuperäinen noir-tyylinen tarina ilman alkuperätarinaa. Hän paljasti myös käsikirjoituksen olevan melkein valmis ja että elokuva sijoittuu DC Extended Universeen. Affleck on yhä yksi elokuvan tuottajista, mutta ei palaa nimikkohahmon rooliin. Toukokuussa Robert Pattinson oli vahvin ehdokas nuoren Batmanin näyttelijäksi ja kuun lopussa hänet valittiin virallisesti rooliin. *The Batmanin* ensi-ilta oli 4. maaliskuuta 2022. Jatko-osa *The Batman – Part II:n* on tarkoitus saada ensi-iltansa lokakuussa 2025.

Lähteet
-------

* Reinhart, Mark S.: *The Batman Filmography*. McFarland, 2004. ISBN 978-1-4766-0632-3. Teoksen verkkoversio. (englanniksi)

### Viitteet

1. ↑  Drucker, Mike: Batman: The Complete 1943 Movie Serial Collection  10.11.2005. IGN. Viitattu 30.7.2015. (englanniksi)
2. ↑  Reinhart, s. 15.
3. ↑  Reinhart, s. 35–52.
4. ↑  Batman: The Movie (1966) *Rotten Tomatoes*. Viitattu 30.7.2015. (englanniksi)
5. ↑  Batman (1989) *Box Office Mojo*. Viitattu 30.7.2015. (englanniksi)
6. ↑  Batman Returns (1992) *Box Office Mojo*. Viitattu 30.7.2015. (englanniksi)
7. ↑  Batman Returns (1992) *Rotten Tomatoes*. Viitattu 30.7.2015. (englanniksi)
8. ↑  Batman Forever (1995) *Box Office Mojo*. Viitattu 30.7.2015. (englanniksi)
9. ↑  Batman and Robin (1997) *Box Office Mojo*. Viitattu 19.2.2016. (englanniksi)
10. ↑  Reinhart, s. 208–229.
11. ↑  Franich, Darren: Warner Bros. announces 10 DC movies, including 'Wonder Woman' *Entertainment Weekly*.  15.10.2014. Viitattu 12.5.2017. (englanniksi)
12. ↑  Kroll, Justin: ‘Batman’: Ben Affleck in Talks to Star in, Co-Write, Possibly Direct Standalone Movie  9.7.2015. Variety. Viitattu 25.9.2015. (englanniksi)
13. ↑  McMillan, Graeme: Ben Affleck Has Written His Own 'Batman' Script *The Hollywood Reporter*.  30.3.2016. Viitattu 11.4.2016. (englanniksi)
14. ↑  Geier, Thom: CinemaCon 2016: Studio chairman and CEO Kevin Tsujihara confirms longstanding rumors about the Oscar-winning filmmaker *The Wrap*.  12.4.2016. Viitattu 20.4.2016. (englanniksi)
15. ↑  Curto, Eric: Jeremy Irons Possibly Confirms Batman Solo Film Title *DCComicsMovie.com*.  29.5.2016. Viitattu 5.6.2016. (englanniksi)
16. ↑  McGloin, Matt: BEN AFFLECK SAYS BATMAN MOVIE WILL FEATURE ORIGINAL STORY *Cosmic Book News*.  31.5.2016. Viitattu 5.6.2016. (englanniksi)
17. ↑  Fritz, Ben: Joe Manganiello Will Play Deathstroke in Ben Affleck’s Batman Movie *The Wall Street Journal*.  8.9.2016. Viitattu 10.9.2016. (englanniksi)
18. ↑  Fleming Jr. Mike: Warner Bros Shakeup: Greg Silverman Steps Down, Toby Emmerich Takes Top Production Post; Duo Set To Run NL *Deadline*.  14.12.2016. Viitattu 15.12.2016. (englanniksi)
19. ↑  Palmer, Martyn:  *The Guardian*.  1.1.2017. Viitattu 31.1.2017. (englanniksi)
20. ↑  Justin, Kroll: Ben Affleck Will Not Direct ‘The Batman’ (EXCLUSIVE) *Variety*. Viitattu 31.1.2017. (englanniksi)
21. ↑  Fleming Jr. Mike: Ben Affleck Not Directing Batman *Deadline*. Viitattu 11.2.2017. (englanniksi)
22. ↑  Fleming Jr. Mike: As You Read Here, Matt Reeves Is New 'Batman' Director *Deadline*.  23.2.2017. Viitattu 23.7.2017. (englanniksi)
23. ↑  McMillan, Graeme: 'Batman' Director Matt Reeves Teases a "Noir-Driven" Movie *The Hollywood Reporter*.  (englanniksi)
24. ↑  Shanley, Patrick: 'Batman' Director Matt Reeves Has Dropped Ben Affleck's Script *The Hollywood Reporter*.  12.7.2017. Viitattu 23.7.2017. (englanniksi)
25. ↑  Peris, Sebastian: Matt Reeves Confirms ‘The Batman’ Will Not Adapt ‘Year One’; Expects Draft In 2 Weeks *Heroic Hollywood*.  2.8.2018. Viitattu 31.1.2019. (englanniksi)
26. ↑  Paur, Joey: Ben Affleck is Listed as a Producer on Matt Reeves' THE BATMAN and it May Start Shooting Next Year *Geek Tyrant*.  9.8.2018. Viitattu 31.1.2019. (englanniksi)
27. ↑  Kroll, Justin: Robert Pattinson to Play ‘The Batman’ for Matt Reeves and Warner Bros. (EXCLUSIVE) *Variety*.  16.5.2019. Viitattu 31.5.2019. (englanniksi)
28. ↑  McNary, Dave: Robert Pattinson Is Officially 'The Batman' *Variety*.  31.5.2019. Viitattu 31.5.2019. (englanniksi)
29. ↑  D'Alessandro, Anthony: ‘The Batman’ Flies To 2022 Post ‘Dune’ Drift, ‘Matrix 4’ Moves Up To Christmas 2021, ‘Shazam! 2’ Zaps To 2023 & More WB Changes – Update *Deadline Hollywood*.  5.10.2020. Viitattu 7.10.2020. (englanniksi)


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Batman |
| --- |
|  |
| 
* Bob Kane
* Bill Finger

 |
|  |
| Sivuhahmot | 
* Alfred Pennyworth
* Azrael
* Batgirl
* Batwing
* Cassandra Cain
* Crispus Allen
* Harvey Bullock
* James Gordon
* Kissanainen
* Lepakkonainen
* Leslie Thompkins
* Lucius Fox
* Robin (Dick Grayson
* Tim Drake
* Damian Wayne)
* Renee Montoya
* Stephanie Brown
* The Signal

 |
|  |
| Viholliset | * Anarky
* Arvuuttaja
* Bane
* Black Mask
* Blockbuster
* Carmine Falcone
* Deadshot
* Harley Quinn
* Hugo Strange
* Hullu Hatuntekijä
* Hush
* Ihmislepakko
* Jokeri
* Kaksinaama
* Kalenterimies
* Kellokuningas
* KGBeast
* Killer Croc
* Killer Moth
* Kissanainen
* Leijamies
* Linnunpelätin
* Mokkasiinikäärme
* Myrkkymuratti
* Pakkasherra
* Pilkkumies
* Pingviini
* Punahuppu
* Ra’s al Ghul
* Rotanpyytäjä
* Rupert Thorne
* Sal Maroni
* Savinaama
* Solomon Grundy
* Talia al Ghul
* Tulikärpänen
* Vatsastapuhuja
* Victor Zsasz
* Vihjemestari
 |
|  |
| Ajoneuvot | * Batcycle
* Batmobile
* Batplane
 |
|  |
| Elokuvat | 

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Näytellyt | 

|  |  |
| --- | --- |
| Televisiosarjaan perustuva elokuva | *Batman* |
|  |
| Burton/Schumacher -elokuvasarja | * *Batman*
* *Batman – paluu*
* *Batman Forever*
* *Batman & Robin*
 |
|  |
| *Yön ritari* -trilogia | * *Batman Begins*
* *Yön ritari*
* *Yön ritarin paluu*
 |
|  |
| DC Extended Universe | *Batman v Superman: Dawn of Justice* |
|  |
| Matt Reevesin elokuvat | *The Batman* |

 |
|  |
| Animaatiot | 

|  |  |
| --- | --- |
| Batman-elokuvat | * *Batman – Mustan kostajan paluu*
* *Batman ja Pakkasherra*
* *Batman of the Future: Return of the Joker*
* *Batman: Salaperäinen Batwoman*
* *The Batman vs. Dracula*
* *Batman: Under the Red Hood*
* *Batman: Year One*
* *LEGO Batman: The Movie – DC Super Heroes Unite*
 |
|  |
| Muut elokuvat | * *Oikeuden Puolustajat: Uusi rintama*
* *Superman/Batman: Public Enemies*
* *Justice League: Crisis on Two Earths*
* *Superman/Batman: Apocalypse*
* *Justice League: Doom*
* *Lego Elokuva*
* *Lego Batman Elokuva*
* *Lego Elokuva 2*
* *Batman vs. Teenage Mutant Ninja Turtles*
 |

 |

 |
|  |
| Televisiosarjat | 

|  |  |
| --- | --- |
| Näytellyt | *Batman* • *Legends of the Superheroes* • *Batmanin tytär* • *Return to the Batcave: The Misadventures of Adam and Burt* • *Gotham* • *The Penguin* |
|  |
| Animaatiot | *The Adventures of Batman* • *The Batman/Superman Hour* • *The Batman/Tarzan Adventure Hour* • *The New Adventures of Batman* • *Batman* (1992) • *The New Batman Adventures* • *Batman of the Future* • *Batman* (2004) • *Batman – pelottomat* • *Beware the Batman* |

 |
|  |
| Videopelit | 

|  |  |
| --- | --- |
| *Arkham*-sarja | *Arkham Asylum* • *Arkham City* • *Arkham Origins* • *Arkham Knight* |
|  |
| *Lego*-sarja | *Lego* • *Lego 2: DC Super Heroes* • *Lego 3: Beyond Gotham* • *Lego Dimensions* |
|  |
| Elokuviin perustuvat | *The Movie* (1989) • *The Video Game* (1989) • *Returns* • *Forever* • *Forever: The Arcade Game* • *Batman & Robin* • *Begins* |
|  |
| Animaatioihin perustuvat | *Batman: The Animated Series* • *The Adventures of Batman & Robin* • *Beyond: Return of the Joker* • *Chaos in Gotham* • *Gotham City Racer* • *Vengeance* • *Rise of Sin Tzu* • *The Brave and the Bold – The Videogame* |
|  |
| Muut | *Batman* (1986) • *The Caped Crusader* • *Return of the Joker* • *Dark Tomorrow* • *Gotham City Impostors* |

 |

 |